Publication: Magyar Közlöny
Issue: MK-2010-197 (Year: 2010, Number: 197)
Era: contemporary
Section: 2. melléklet a 31/2010. (XII. 23.) NFM rendelethez
Paragraph Index: 2564

7. A vasúti jármû idõszakos hatósági vizsgálata során be kell nyújtani a hatóság részére: 7.1. a jármû tervszerû megelõzõ karbantartásának keretében elvégzett javítások szakszerûségét igazoló dokumentumokat; 7.2. a jármû futójavítása során elvégzett javítási munkák szakszerûségét igazoló dokumentumokat; 7.3. amennyiben a jármû üzemben tartója és tulajdonosa különbözõ, akkor a tulajdonos írásbeli felhatalmazását – pl. szerzõdést az üzemeltetõi jogok és kötelezettségek átadásáról – arra vonatkozóan, hogy a vasúti jármûvet ki üzemelteti, 7.4. a vasúti jármûre vonatkozó biztosítási szerzõdés hiteles másolatát, vagy a biztosítási jogviszonyt igazoló, a biztosító társaság által kiadott hiteles dokumentumot, 7.5. amennyiben a vasúti jármû a Nemzetközi Vasúti Fuvarozási Egyezmény (COTIF) C Függelék Melléklete, a Veszélyes Áruk Nemzetközi Vasúti Fuvarozásáról szóló Szabályzat (RID) hatálya alá tartozik, az annak megfelelõ dokumentumokat, 7.6. amennyiben a vasúti jármû a vasúti jármûvekre szerelt, vasútüzemi célt szolgáló kazánok és nyomástartó edények üzembe helyezésérõl, idõszakos vizsgálatáról és ellenõrzésérõl szóló rendelet hatálya alá tartozik, a rendeletben meghatározott dokumentumokat.

Source: https://magyarkozlony.hu/hivatalos-lapok/8d3e60a013c919e795a8225b7f863469c2cbf88e/dokumentumok/6f7aeb9bc09c303eddb926cd21d9f66ad41e41ee/letoltes